-Ընդհակառակը, ինձ երբեք այսքան հայ չեմ զգացել: Պարզվում է' հայությունս ամբողջովին զգալու համար բավական էր գալ Թուրքիա, թուրքերի հետ ծանոթանալ... Այնքան հետաքրքիր ընտանիքի մոտ եմ մնում: Մի կողմից նմանեցնում եմ սեփական ընտանիքիս, որովհետև անմտածված առօրյա ընթացքի մի անբաժանելի մասն են: Կարծես Մարկեսի վեպերից մեկի մեջ լինեմ: Քույրերից մեկը տատուով է զբաղվում, մյուսը գուշակություն է անում, մյուսը պատմության ուսուցչուհի է, չորրողը խենթ կերպար է, կամ Ասյայի ասած' լրիվ դրույքով խենթ: